Amfora

**Amfora** (, ) on antiikin aikana käytetty keraaminen kuljetus- ja säilytysastia. Se tunnetaan vaasien muotona erityisesti kreikkalaisesta keramiikasta.

Amforoiden muodoissa ja koossa on paljon vaihtelua. Tärkeimmät ylätason tyypit ovat *kaula-amfora*, *vatsa-amfora*, *kuljetusamfora* ja *kahva-amfora*. Lisäksi varsinkin kaula- ja vatsa-amforoista on tunnistettu lukuisia alityyppejä.

## Historia ja käyttö

Varhaisimmat esimerkit amfora-tyypistä periytyvät kanaanilaisiin muotoihin Lähi-idästä 1400-luvulta eaa. Kreikkalaiset saivat amforamuodon todennäköisesti Egyptistä. Kaula-amforat tunnettiin jo geometrisella protoattikalaisella kaudella, kun taas vatsa-amforat kehitettiin 600-luvulla eaa. Roomalaiset saivat amforamuodon Suur-Kreikasta noin 300-luvulla eaa. Amforoiden valmistus lakkasi arabivalloituksen aikoihin 600-luvulla jaa., jonka jälkeen amforat korvautuivat puutynnyreillä ja nahkaleileillä.

Amforoita käytettiin pääasiassa nestemäisten aineiden, kuten viinin, oliiviöljyn ja roomalaisella kaudella garumin kuljettamiseen ja säilyttämiseen. Amforoita käytettiin erityisesti vesiteitse tapahtuvassa kaupankäynnissä. Amforoita käytettiin myös hautauurnana. Amforat toimivat myös muun muassa voittopalkintoina Ateenassa järjestetyissä Panathenaia-kisoissa (Panathenaia-amforat). Tällöin ne oli täytetty oliiviöljyllä.

Amforan nimi on peräisin sanasta , ”molemmin puolin kannettava” 
Tiedosto:Halsamphora.gif|Kaula-amforan muoto ulkoa ja sisältä.
Tiedosto:Neck-amphora MET DP-2916-002.jpg|Kaula-amfora, n. 520–510 eaa.
Tiedosto:Neck-amphora MET DP285720.jpg|Kaula-amfora, n. 500 eaa.
Tiedosto:Terracotta neck-amphora (jar) with twisted handles MET DP115272.jpg|Kaula-amfora, n. 500 eaa.


**Protoattikalainen kaula-amfora**

Protoattikalainen amfora kehittyi varhaisemmista geometrisen kauden amforoista viimeistään noin 710 eaa. Siinä on pitkä kaula ja pitkät pystysuuntaiset kädensijat, jotka ulottuvat vaasin hartiasta kaulan ylempiin osiin. Maalauskoristelussa orientalisoiva tyyli syrjäytti ajan kuluessa geometrisen tyylin. Eläin- ja muut kuva-aiheet on maalattu vaasin poikki kulkeviin friiseihin.


Tiedosto:Antikensammlung Berlin 210.JPG|Protoattikalainen amfora, n. 700–675 eaa.
Tiedosto:Antikensammlung Berlin 239.JPG|Protoattikalainen amfora, n. 660–650 eaa.
Tiedosto:Grosse frühattische Amphora vom Hymettos 2.jpg|Protoattikalainen amfora, 600-luku eaa.


**Tyrrheeninen amfora**

Tyrrheenisessä amforassa on pitkä munanmuotoinen vartalo, paksu kaula, ulkoneva kaulus kaulan ja vartalon yhtymäkohdassa sekä käänteisen ekinuksen muotoinen jalka. Tyyppiä valmistettiin noin vuosina 575–550 eaa., ja se perustuu korinttilaiseen esikuvaan ollen kuitenkin eri muotoinen. Se on saanut nimensä siitä, että sitä vietiin etruski- eli tyrrheenimarkkinoille, jossa oli totuttu korinttilaiseen keramiikkaan.


Tiedosto:Tyrrhenian amphora, Attic, c. 570 BC, L 168 - Martin von Wagner Museum - Würzburg, Germany - DSC05430.jpg|Tyrrheeninen amfora, n. 570 eaa.
Tiedosto:Tyrrhenian Neck Amphora, Goltyr Painer, Greek, c. 565-550 BC, Side A (Amazonomachy, roosters, panthers, ram), Side B (Komast, swans, sphinxes, panthers, rams), ceramic, black figure - Chazen Museum of Art - DSC02668.JPG|Tyrrheeninen amfora, n. 565–550 eaa.
Tiedosto:Gruppo tirrenico, anfora attica con corsa di bighe, dal tumulo del colonnello alla banditaccia, 560-550 ac ca.jpg|Tyrrheeninen amfora, n. 560–550 eaa. 


**Nikostheneen amfora**

Nikostheneen amforassa (myös nikostheeninen amfora) on kulmikkaat muodot, pitkä kaula, ohuet laajat ja remmimäiset korvat sekä korkea jalka. Se on saanut nimensä tyypin kehittäjästä savenvalaja Nikostheneestä (toimi n. 545–510 eaa.).


Tiedosto:Nikosthenic amphora.gif|Nikostheneen amforan muoto ulkoa ja sisältä.
Tiedosto:Nikosthenic amphora Louvre F99.jpg|Nikostheneen amfora, n. 530 eaa.
Tiedosto:Anfora attica nikostenica con figure alate e sileni, 520-510 ac ca., dalla tomba I alla banditaccia.jpg|Nikostheneen amfora, n. 520–510 eaa.
Tiedosto:Nikosthenic amphora Louvre F111.jpg|Nikostheneen amfora, n. 520–510 eaa.


**[[Panathenaia-amfora]]**

Panathenaia-amfora tai panateenalainen amfora on eräs kaula-amforoiden muoto. Niitä jaettiin palkintoina Ateenan Panathenaia-juhlien kisojen voittajille, ja ne olivat täynnä attikalaista oliiviöljyä. Amforat muistuttivat ulkoisesti jonkin verran kuljetusamforaa. Kisat perustettiin 560-luvulla eaa., ja samalta ajalta tunnetaan varhaisimmat esimerkit Panathenaia-amforoista. Amforoita valmistettiin ainakin 300-luvun eaa. lopulle saakka.

Panathenaia-amfora on ovaalivatsainen, pienijalkainen ja kapeakaulainen. Amforat on aina koristeltu mustakuviotekniikalla. Yhdellä sivulla on kuvattuna Athene Promakhos, jolle kisat oli omistettu, ja joka esitetään sotisovassa kahden pylvään välissä. Samalla puolella on myös piirtokirjoitus , ”Kisoista Ateenassa”, sekä 300-luvulla eaa. myös eponyymiarkontin nimen sisältävä piirtokirjoitus. Toisella puolella on aina kuva, joka esittää voiton tuonutta urheilulajia.

Tunnetaan myös pseudo-Panathenaia-amforoita, jotka ovat muutoin samanlaisia, mutta niiden kuvitus esittää joskus muita aiheita, ja niissä esiintyy myös punakuviotekniikkaa. Panathenaia-amforoista tehtiin myös pienoisversioita, mahdollisesti matkamuistoiksi.

 
Tiedosto:Panathenaic amphora.gif|Panathenaia-amforan muoto ulkoa ja sisältä.
Tiedosto:Terracotta Panathenaic prize amphora MET DP245712.jpg|Panathenaia-amfora, kuvituksessa Athene, n. 530 eaa.
Tiedosto:Terracotta Panathenaic prize amphora MET DP245711.jpg|Panathenaia-amfora, kuvituksessa juoksulaji, n. 530 eaa.
Tiedosto:Greek - Black-figure Pseudo-Panathenaic Amphora - Walters 482107 - Side B.jpg|Pseudo-Panathenaia-amfora, kuvituksessa musiikkikilpailut, n. 500–485 eaa.
 

**Nolalainen amfora**

Nolalainen amfora on pienikokoinen kaula-amforoiden tyyppi. Amforat ovat noin 30 cm korkeita. Kaula on vartaloon nähden korkea ja jalka toruksen mallinen. Nolalaisia amforoita tehtiin noin vuosina 490–350 eaa., ja on aina koristeltu punakuviotekniikalla. Tyyppi on saanut nimensä siitä, että niitä on löydetty paljon Nolasta ja läheisestä Capuasta.


Tiedosto:Nolan amphora.gif|Nolalaisen amforan muoto ulkoa ja sisältä.
Tiedosto:Terracotta Nolan neck-amphora (jar) MET DP115268.jpg|Nolalainen amfora, n. 470–460 eaa.
Tiedosto:Attic red figure Nolan neck-amphora, Phiale Painter, 440 BC, 187461.jpg|Nolalainen amfora, n. 440 eaa.
Tiedosto:Oidipous Sphinx Staatliche Antikensammlungen SL474.jpg|Nolalainen amfora, n. 440–430 eaa.


**Suippo amfora**

Suippo tai teräväkärkinen amfora on tyyppi, jossa on korkea kaula, leveät hartiat, munanmuotoinen vartalo ja nimen mukaisesti suippo kärki, joka mahdollisti sen asettamisen pyöreään jalustaan. Suippoja amforoita valmistettiin 500- ja 400-luvuilla eaa., mutta vähemmän punakuviotekniikan kaudella.


Tiedosto:Pointed amphora.gif|Suipon amforan muoto ulkoa ja sisältä.
Tiedosto:Bronze pointed neck-amphora with stand MET DP108191.jpg|Suippo pronssinen amfora, n. 500–450 eaa.
Tiedosto:Bronze pointed neck-amphora with stand MET DP108196.jpg|Suippo pronssinen amfora jalustassa, n. 500–450 eaa.
Tiedosto:Boreas Oreithyia Staatliche Antikensammlungen 2345.jpg|Suippo amfora, n. 470–460 eaa.


### Vatsa-amfora

Vatsa-amforoilla (myös kaulaton amfora, yksiosainen amfora) on yhtenäinen profiili huulesta jalkaan. Amforoissa on usein ollut usein kansi. Muoto kehitettiin 600-luvulla eaa. ja oli hallitseva 500-luvulla eaa. Tärkeimpiä tyyppejä oli kolme, tyypit A, B ja C.


Tiedosto:Belly-Amphora.gif|Vatsa-amforan muoto ulkoa ja sisältä.


**Tyyppi B**

Tyyppi B on yleisin vatsa-amforoiden muoto. Se kehitettiin noin vuonna 610 eaa. ja sitä valmistettiin 400-luvun puoleen väliin eaa. saakka. Siinä on yhtenäinen linja huulesta jalkaan, pyöreät korvat, suorareunainen huuli ja yksiosainen käänteisen ekinuksen muotoinen jalka. Tyypin B amforoita maalattiin lähinnä mustakuviotekniikalla. Maalauskoristelu rajoittuu kahteen paneeliin, yhteen kummallakin puolella. Ne ovat yleensä korkeammalla kuin tyypissä A. Niiden yläpuolella on kukka-aiheinen koristekuvionauha. Jalan yläpuolella on usein friisi, jossa on sädekuvio.


Tiedosto:Terracotta amphora (jar) MET DT4359.jpg|Tyypin B amfora, n. 540 eaa.
Tiedosto:Terracotta amphora (jar) MET DP145862.jpg|Tyypin B amfora, n. 530 eaa.
Tiedosto:Terracotta amphora (jar) MET DP115260.jpg|Tyypin B amfora, n. 500 eaa.
Tiedosto:Terracotta amphora (jar) MET DP114809.jpg|Tyypin B amfora, n. 490 eaa.


**Tyyppi A**

Tyyppi A on tyypin B hienostuneempi muunnelma. Se kehitettiin noin vuonna 550–525 eaa. ja sitä valmistettiin noin vuoteen 450 eaa. saakka. Kehittäjä oli mahdollisesti Eksekias. Siinä on litteät korvat, jotka on usein koristeltu norsunluulla, jonkin verran kovera huuli ja kaksiosainen eli porrastettu jalka. Tyypin A amforoita maalattiin sekä mustakuvio- että punakuviotekniikalla. Maalauskoristelu rajoittuu kahteen paneeliin, yhteen kummallakin puolella. Ne ovat yleensä matalammalla kuin tyypissä B. Kädensijat on yleensä koristeltu, ja joskus niiden alla on palmettikuviot.


Tiedosto:Terracotta amphora (jar) MET DP273727.jpg|Tyypin A amfora, n. 540–530 eaa.
Tiedosto:Terracotta amphora (jar) MET DP116936.jpg|Tyypin A amfora, n. 530 eaa.
Tiedosto:Terracotta amphora (jar) MET DP228154.jpg|Tyypin A amfora, n. 510 eaa.
Tiedosto:Terracotta amphora (jar) MET DP117049.jpg|Tyypin A amfora, n. 470–460 eaa.


**Tyyppi C**

Tyyppi C on harvinaisempi. Sitä valmistettiin noin vuosina 550–450 eaa. Se on muutoin lähes samanlainen kuin tyyppi B, mutta sen huuli on pyöreäreunainen (*torus*), ei suorareunainen. Tyypin C amforoita maalattiin sekä mustakuviotekniikalla että noin vuodesta 520 eaa. lähtien punakuviotekniikalla.


Tiedosto:Terracotta amphora (jar) MET DP115352.jpg|Tyypin C amfora, n. 540 eaa.
Tiedosto:Warrior departure Louvre F22.jpg|Tyypin C amfora, n. 540–530 eaa.
Tiedosto:Terracotta amphora (jar) MET DT272.jpg|Tyypin C amfora, n. 490 eaa.


### Kuljetusamfora

Kuljetusamfora on muihin tyyppeihin nähden kapea muoto, jossa on pitkä vartalo, terävähkö kärki ja kapea suu, joka on voitu sulkea. Kuljetusamforat oli tarkoitettu erityisesti merikuljetuksia varten. Ne lastattiin laivaan limittäin kyljelleen.

 
Tiedosto:Transport Amphora.gif|Kuljetusamforan muoto ulkoa ja sisältä.
Tiedosto:Amphorae.jpg|Kuljetusamforoita.
Tiedosto:Ánforas romanas de vino tipo Dressel 2-4 - M.A.N 01.jpg|Roomalaisia Dressel 2–4 tyyppien kuljetus&shy;amforoita, 1–2. vuosisata.
Tiedosto:Stamped terracotta amphora handle MET DP121461.jpg|Rhodoslainen amfora&shy;leima, n. 180 eaa.


### Kahva-amfora

Kahva-amfora on harvinaisempi tyyppi, jossa kädensija on kantokahvana suun yläpuolella.


Tiedosto:Black-figure bail amphora Etruscan, Triton bull, 500-475 BC, Prague Kinsky, NM-H10 4748, 142119.jpg|Etruskilainen kahva-amfora, 500–475 eaa.
Tiedosto:Terracotta bail-amphora (jar) MET DP140110.jpg|Campanialainen kahva-amfora, n. 330–320 eaa.
Tiedosto:Terracotta bail-amphora (jar) MET DP111876.jpg|Campanialainen kahva-amfora, n. 330–310 eaa.


## Lähteet

## Aiheesta muualla